മഴമിഴി ചിത്രീകരണം തുടങ്ങി. കോവിഡ് കാലത്ത് പ്രതിസന്ധി നേരിടുന്ന കലാ സമൂഹത്തിന് ഉണര്വ്വും കൈത്താങ്ങുമേകാന് മഴമിഴി ചിത്രീകരണ പര്യടനം തുടങ്ങി. കേരള സര്ക്കാരിന്്റെ സാംസ്കാരിക കാര്യ വകുപ്പ് , ചലച്ചിത്ര അക്കാദമി , ഫോക്ലോര് അക്കാദമി , ലളിത കലാ അക്കാദമി, ഗുരു ഗോപിനാഥ് നടന ഗ്രാമം, സംഗീത നാടക അക്കാദമി എന്നീ സ്ഥാപനങ്ങളുടെ സംയുക്താഭിമുഖ്യത്തില് കേരള സര്ക്കാരിന്്റെ സാംസ്കാരിക വിനിമയ കേന്ദ്രമായ ഭാരത് ഭവന് ആണ് മഴമിഴി എന്ന മള്ട്ടി മീഡിയ മെഗാ സ്ട്രീമിംഗ് ലോക മലയാളികള്ക്കായി ഒരുക്കുന്നത്. ജീവ കാരുണ്യ ദിനമായ ആഗസ്റ്റ് 28 മുതല് കേരള പിറവി ദിനമായ നവംബര് 1 വരെ 65 ദിവസം നീണ്ട് നില്ക്കുന്ന മെഗാ സ്ട്രീമിങ്ങിലൂടെ 150 ഓളം കലാരൂപങ്ങളിലായി 350 ഓളം കലാ സംഘങ്ങള്ക്കാണ് ആദ്യ ഘട്ടത്തില് അവസരം ഒരുക്കുന്നത്. വിവിധ അക്കാദമികളുടെ മേല്നോട്ടത്തിലുള്ള ജൂറി പാനല് ആണ് കലാ സംഘങ്ങളെ തിരഞ്ഞെടുക്കുന്നത്. samskarikam.org എന്ന വെബ് പേജിലൂടെ രാത്രി 7 മുതല് 9 വരെയാണ് വെബ്കാസ്റ്റിംഗ് നടക്കുക. മഴമിഴിയേതുടര്ന്ന് തളിര് മിഴി ,വസന്ത മിഴി എന്നീ ശീര്ഷകങ്ങളില് ഒരുക്കുന്ന പ്രോഗ്രാമുകളിലൂടെ കൂടുതല് കലാ സമൂഹങ്ങളിലേക്ക് സാംസ്കാരിക വകുപ്പിന്്റെ ധനഹായം എത്തും.കേരളത്തിലെ എല്ലാ ജില്ലകളിലേക്കും ഉള്ള ചിത്രീകരണ സംഘങ്ങളുടെ പര്യടനം ആഗസ്റ്റ് 9 മുതല് ആരംഭിച്ചു. പത്തനംതിട്ട ജില്ലയില് മഴമിഴി ക്ക് തുടക്കം കുറിച്ചത് ആറന്മുളയിലെ വഞ്ചിപ്പാട്ട് സംഘത്തെ ചിത്രീകരിച്ച് കൊണ്ടായിരുന്നു. തദവസരത്തില് പള്ളിയോട പ്രതിനിധി വിനു മോഹനെ ജില്ലാപഞ്ചായത്ത് അംഗം സാറ തോമസ് പൊന്നാട അണിയിച്ച് ആദരിച്ചു. ചടങ്ങില് കോയിപ്പുറം വാര്ഡ് മെമ്ബര് എന്.സി. രാജേന്ദ്രന്, കോഴഞ്ചേരി ഗ്രാമപഞ്ചായത്ത് അംഗം ബിജിലി.പി.ഈശോ, ഭാരത് ഭവന് ഭരണ നിര്വാഹക സമിതി അംഗങ്ങളായ റോബിന് സേവ്യര്, മധു കൊട്ടാരത്തില്, പ്രൊജക്ട് കോഓര്ഡിനേറ്റര് അനു പ്രവീണ് എന്നിവര് പങ്കെടുത്തു.